recursal/SuperWikiNEXT-32B huggingface dataset:
O **lago Mweru** é un lago situado na fronteira entre a República Democrática do Congo (Katanga) e Zambia, a uns 150 km ó sur do lago Tanganica. Mide uns 96 km de longo por 45 km de largo, orientado en dirección nordés-suroeste, cunha superficie duns 4650 km². É alimentado polo río Luapula. O emisario do lago é o río Luvua, que alimenta o río Lualaba, nome que recibe o río Congo na súa parte superior. O lago comprende a illa de Kilwa na súa parte meridional.

O lago estivo illado durante moito tempo, e só se chaegaba a el a través de pistas forestais, tanto no lado de Zambia como no do Congo. En 1987 construíuse unha estrada asfaltada ata a aldea de Nchelenge en Zambia, e a poboación está a medrar rapidamente, aproveitando a pesca no lago.

As principais localidades da parte congolesa son Pweto e Kilwa.

Véxase tamén
------------

### Ligazóns externas

* AR Bos, CK Kapasa and PAM van Zwieten: "Update on the bathymetry of Lake Mweru (Zambia), with notes on water level fluctuations". *African Journal of Aquatic Science*, 31 (1) : 145–150 (2006). Consultado o 4 de marzo de 2007.
* World Lakes Database entry for Lake Mweru
* Información turística de Zambia con imaxes

|  |  |
| --- | --- |
| Control de autoridades | 
* Wd: Q504433
* BRE: 2196546
* EBID: ID
* GEC: 0045174
* GeoNames: 207523
* OSM: 108807

 |
Localización do lago Balatón na Hungría
Lago Balaton - Foto do satélite Landsat
Vista do lago Balatón
O **Lago Balaton** (húngaro *Balaton*; alemán *Plattensee*; Eslovaco *Blatenské jazero*, significando "lago barrento", probábel orixe do nome), localizado en Hungría, é o maior lago da Europa Central, cunha superficie de 592 km². O seu longo é de 77 km e a súa anchura varía de 4 a 14 km. A superficie do lago sitúase a 104 m por riba do nivel do mar, e a súa profundidade chega a 11 m (profundidade media 3,2 m). Como Hungría non ten costa marítima, o lago Balaton é ás veces chamado "Lago Húngaro". O río Zala fornece a maior cantidade de auga ao lago, e o canal Sió prové a saída de auga cando é necesario.

Información turística
---------------------

A alta estación vai de xuño até o final de agosto. A temperatura media durante o verán é de 23° C. Outras atraccións turísticas son a navegación, a pesca e outros deportes acuáticos, así como a visita da rexión — viñas na marxe norte e vida nocturna no sur. A península Tihany é un distrito histórico.

As cidades principais inclúen Keszthely, Balatongyörök, Badacsony, Balatonrendes, Révfülöp, Balatonakali, Tihany, Balatonfüred, Balatonalmádi, Balatonkenese, Balatonvilágos, Siófok, Zamárdi, Balatonföldvár, Balatonlelle, Balatonboglár, Fonyód, Balatonmáriafürdő, e Balatonberény.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***lago Balaton*** |

### Outros artigos

* Principado de Balaton

### Ligazóns externas

* Páxina de informacións do Balaton (en Húngaro, Alemán e Inglés)
* www.accommodation-balaton.hu[*Ligazón morta*]

|  |  |
| --- | --- |
| Control de autoridades | 
* Wd: Q6383
* WorldCat
* VIAF: 46145602553601362381
* BRE: 1847156
* CDDA: HUBF30002
* EBID: ID
* GEC: 0006940
* GeoNames: 3055597
* GND: 4046313-8
* Natura 2000: HUBF30002
* NKC: ge160051
* OSM: 1638031
* Pleiades: 197430
* TGN: 1115515
* WDPA: 68001

 |
Para outras páxinas con títulos homónimos véxase: Bourget.

Coordenadas: 45°44′00″N 5°52′00″L﻿ / ﻿45.73333, -5.86667

Vista do lago Bourget
O **lago Bourget** (en francés: *Lac du Bourget*) é o maior lago natural de orixe glaciar de Francia. 

Situado ao norte do departamento de Savoia, este lago forma parte dos lagos postglaciares dos Alpes. Formouse despois da última glaciación (glaciación de Würm), hai ao redor de 19 000 anos, tras a retirada dos grandes glaciares do cuaternario.

Xeografía
---------

Situado a unha altitude de 231,5 msnm, ten unha superficie de 44,5 km². O lago esténdese de norte a sur, e ten 18 km de longo, e unha anchura de entre 1,6 e 3,5 km. A súa profundidade media é de 85 m, e a máxima de 145 m.

O volume de auga deste lago equivale ao consumo anual de auga potábel en Francia.

Lugar de interese natural
-------------------------

Dunha gran riqueza natural, e de grande interese ecolóxico, é tamén un destino turístico importante desde o século XIX.

Protección
----------

O 2 de febreiro de 2003 foi declarado "sitio Ramsar" (nº ref. 1268), protexendo unha área de 5 500 ha.

|  |  |
| --- | --- |
| Control de autoridades | 
* Wd: Q23426
* WorldCat
* VIAF: 239621008
* BNF: 120884662
* EBID: ID
* GeoNames: 3031000
* GND: 4342846-0
* TGN: 1115675

 |
Coordenadas: 42°30′36.75″N 1°0′12.05″L﻿ / ﻿42.5102083, -1.0033472

Lago Gento
O **Lago Gento** (en catalán: *Estany Gento*) é un lago de orixe glacial situado no Pireneo de Lleida, a 2.141 m de altitude. Atópase na cabeceira do río Flamisell, na vall Fosca, no termo municipal de la Torre de Cabdella (Pallars Jussà).

Preto do lago hai unha estación meteorolóxica onde se rexistrou en 1956 a segunda temperatura máis baixa rexistrada en España desde que hai datos segundo a Agencia Estatal de Meteorología, con -32,0 °C.

|  |  |
| --- | --- |
|  | Wikimedia Commons ten máis contidos multimedia na categoría:  ***Lago Gento***  |

|  |  |
| --- | --- |
| Control de autoridades | 
* Wd: Q5968870
* GEC: 0029706
* GeoNames: 3122787

 |

1. ↑  "Meteo Valls d'Àneu. Datos de Clot del Tuc de la Llança." (en catalán). Arquivado dende o orixinal o 6 de xaneiro de 2021. Consultado o 6 de xaneiro de 2021.
2. ↑  "Cataluña bate o mínimo histórico de temperatura, sesenta e cinco anos despois do récord." (en catalán). Consultado o 6 de xaneiro de 2021.
Para outras páxinas con títulos homónimos véxase: Iris.
O iris.
O **iris**, en anatomía, é a membrana coloreada e circular do ollo que separa a cámara anterior da cámara posterior.

Características
---------------

Posúe unha apertura central de tamaño variábel que comunica as dúas cámaras: a pupila. Corresponde á porción máis anterior da túnica vascular, a cal forma un diafragma contráctil diante do cristalino. O iris é a zona coloreada do ollo, xa sexa azul, verde, marrón ou doutra cor calquera. No seu centro atópase a pupila ou meniña do ollo, de cor negra; a zona branca que se encontra arredor denomínase esclerótica.

Está situado trala córnea, entre a cámara anterior e o cristalino, ao que cobre en maior ou menor medida segundo a súa dilatación.

Función
-------

O iris está constantemente activo, permitindo á pupila dilatarse (midríase) ou contraerse (miose), segundo a intensidade da fonte luminosa, co fin de regular a cantidade de luz que chega á retina.

As fibras musculares do iris agrúpanse formando dous músculos: o dilatador da pupila e o esfínter do iris, que a contrae.

Véxase tamén
------------

### Outros artigos

* Cor dos ollos

### Ligazóns externas

* Fotografía detalladas de iris humanosArquivado 18 de marzo de 2009 en Wayback Machine.

|  |  |
| --- | --- |
| Control de autoridades | 
* Wd: Q178748
* BNCF: 45054
* BNE: XX534739
* BNF: 11938389t
* BRE: 3490280
* EBID: ID
* GEC: 0189597
* GND: 4212125-5
* JSTOR: iris-diseases
* LCCN: sh85068076
* NDL: 00576179
* Treccani: iride

 |

|  |  |
| --- | --- |
| Identificadores | 
* FMA: 58235
* MedlinePlus: 002386
* MeSH: D007498
* MeSH: A09.371.894.513
* NCIt: C12737
* TA: A15.2.03.020
* Uberon: 0001769
* UMLS: C0022077

 |
**Molly Alice Smitten-Downes**, nada en Rothley (Leicestershire) o 2 de abril de 1985, é unha cantautora inglesa.

Traxectoria
-----------

### Primeiros anos

Molly asistiu á Our Lady's Convent School en Loughborough, empezando a súa carreira musical a idade de oito anos. Estudou música no Leicester College e na Academia de Música Contemporánea de Guildford, Surrey, onde se formou como pianista.

### Carreira musical

O 18 de decembro de 2011 lanzouse un disco acústico chamado*Fly Away with Me*. O tema *Shadows,* da súa autoría, foi mostreado pola artista grime Marger e lanzouse en iTunes o 21 de agosto de 2011. Molly foi a gañadora na categoría *Urban-Pop* do concurso *Live and Unsigned* do ano 2012 e tamén recibiu un recoñecemento á mellor canción nos premios *The Best Of British Unsigned Music*, polo seu tema *Lost Generation* en 2013. En abril de 2013 lanzouse a súa colaboración co produtor sueco Anders Hansson coa canción *Beneath the lights*. En 2012 escribiuse e gravouse *Never Forget*, a súa colaboración co produtor *hardcore* Darren Styles.

### Eurovisión 2014

O 3 de marzo de 2014, a BBC inglesa anunciou que Molly sería a representante do Reino Unido no Festival da Canción de Eurovision coa canción *Children of the Universe*. Dende o principio partiu como unha das grandes favoritas para gañar o festival. A gran final de Eurovision celebrouse en Copenhague o 10 de maio de 2014, na cal Molly actuou na última posición e quedou na posición número 17 con 40 puntos na clasificación final, pese a ser unha das favoritas.

Notas
-----

1. ↑  Discogs.com (ed.). "Molly Smitten-Downes Discography at Discogs".
2. ↑
3. ↑
4. ↑
5. ↑
6. ↑

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Molly Down-Smittens Modificar a ligazón no Wikidata*** |

### Ligazóns externas

* Páxina oficial Arquivado 17 de xullo de 2019 en Wayback Machine. *(en inglés)*

---

|  |  |
| --- | --- |
| Este artigo tan só é un bosquexo |  *Este artigo sobre música é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q6896681
* WorldCat
* VIAF: 1069163706811329421805
* Discogs: 412087
* Europeana: ID
* Genius: Molly-smitten-downes
* MusicBrainz: ID

 |
Imaxe do golfo de Hauraki. Waiheke é a illa grande próxima ao centro da imaxe.
A illa **Waiheke** atópase situada no golfo de Hauraki, a 35 minutos de viaxe por transbordador ata Auckland, en Nova Zelandia.

A illa mide 19,3 km de longo, de leste para oeste, variando o seu ancho entre 0,64 km ata 9,65 km. A súa superficie total é de 92 km².

Ten costas por unha extensión de 133,5 km, que inclúen 40 km de praias. Dentro do golfo de Hauraki, é a segunda illa máis grande, logo da illa Gran Barreira, sendo a máis popular e accesible contando con transbordadors regulares e servizos aéreos.

O porto de Matiatia, situado no extremo oeste da illa está a 17,7 km de Auckland e o extremo leste está a 21,4 km da península de Coromandel.

A illa Waiheke ten unha gran cantidade de outeiros con algunhas partes baixas. O punto máis alto está en Maunganui a 231 metros.

O clima é en xeral máis cálido que Auckland con menos humidade e choivas e máis horas con luz de día. Ten unha poboación permanente de 7.000 habitantes aproximadamente.

|  |  |
| --- | --- |
| Control de autoridades | 
* Wd: Q909136
* EBID: ID
* GeoNames: 2180399
* OSM: 2567806

 |
| Molène |
| --- |
|  |
| Vista da illa |
|  |
| Datos |
| Capital |  |
| País | Francia |
| Localización | Océano Atlántico |
| Arquipélago |  |
| Linguas |  |
| Poboación (2006) | 221 hab. |
| Superficie | 0´75 km² |
| Densidade |  |
| Coordenadas | 48°23.50′N 4°57.20′O﻿ / ﻿48.39167, -4.95333Coordenadas: 48°23.50′N 4°57.20′O﻿ / ﻿48.39167, -4.95333﻿ |
| Maior Altura | 26 m. |
|  |
| Localización |
| Localización da illa |
|

**Molène** *(Molenez en bretón)* é unha localidade situada sobre illa francesa do mesmo nome no Mar de Iroise, ao longo da costa do departamento de Finistère, na Bretaña. Igual que a súa veciña Ouessant, segue estando habitada na actualidade.

Xunto con outros illotes anexos, constitúe a comuna de "Île-Molène".

Xeografía
---------

Molène é unha pequena illa de menos de 1 km de longo por 900 m de ancho, o que é unha superficie de 95 ha (0,95 km²). É a illa principal dun arquipélago de vinte illas (Balanec, Bannec, Béniguet, Morgol, Quéménès, Trielen...). A altitude máxima do arquipélago é de 26 m.

O arquipélago de Molène é desde 1988 "Reserva da Biosfera", atribuído pola UNESCO. Esta reserva atópase no límite do Parque Rexional de Armorique. Desta forma preténdese preservar a fraxilidade de certos lugares que poderían degradarse por sobrexplotación ou exceso de frecuentación turística durante a época estival.

Pódese acceder mediante barcos todo o ano desde os portos de Brest e de Le Conquet.

Demografía
----------

En 2006 quedaban 221 persoas residentes en Molène, cunha densidade de 291 habitantes/km².

|  |  |
| --- | --- |
| Control de autoridades | 
* Wd: Q2428252
* WorldCat
* VIAF: 142121549
* GeoNames: 11073537
* LCCN: n2008016143
* OSM: 7371807
* TGN: 1008187

 |
A **Internacional de Federacións Anarquistas** (**IFA**) é unha organización específica anarquista de carácter transnacional fundada en 1968. O seu obxectivo é contrarrestar o poder do Estado e o capitalismo na era da globalización, construíndo e fortalecendo estruturas anarquistas internacionais efectivas.

A organización xurdiu dunha conferencia internacional de anarquistas en Carrara, Italia, participando as tres federacións existentes naquel momento a nivel europeo: Federazione Anarchica Italiana (Italia), Fédération Anarchiste (Francia) e Federación Anarquista Ibérica (España e Portugal), á que se sumou a Federación de Bulgaria, no exilio Francia. A IFA mantén contactos con outras organizacións de ideoloxía anarquista, como a Asociación Internacional dos Traballadores, anarcosindicalista.

A organización baséase nos principios do federalismo, o acordo libre e a axuda mutua, e conta cun secretariado internacional chamado *Comisión de Relacións Internacionais das Federaciones Anarquistas* (CRIFA), que é rotatorio entre as federacións nacionais afiliadas á IFA.

Federacións da IFA
------------------

* Federación Libertaria Argentina - Arxentina (sitio web)
* Federación Anarquista de Belarús (sitio web)
* Anarchist Federation - Reino Unido e Irlanda (sitio web)
* Federación Anarquista Checoslovaca (sitio web)
* Fédération Anarchiste - Francia e Bélxica (sitio web)
* Federación de Alemaña
* Federazione Anarchica Italiana - Italia (sitio web)
* Federación Anarquista Ibérica - España e Portugal
* Federación de Rusia (sitio web)
* Federacija za anarhističko organiziranje - Eslovenia e Croacia (sitio web)

Véxase tamén
------------

* Asociación Internacional dos Traballadores.
* Solidariedade Internacional Libertaria.
* Cruz Negra Anarquista.

Ligazóns externas
-----------------

* Internacional de Federacións Anarquistas, páxina web oficial da organización.

|  |  |
| --- | --- |
| Control de autoridades | 
* Wd: Q133795
* WorldCat
* VIAF: 130651153
* BNF: 160184278
* GND: 5034296-4
* ISNI: 0000 0001 2169 0387
* LCCN: nr90022828
* SUDOC: 133342719

 |
**Miguel Cantacuzeno** (en lingua grega, Μιχαήλ Καντακουζηνός *Mikhaél Cantacuzenós*), finado en 1316, foi o primeiro déspota de Morea, cargo que desempeñou desde 1308 até a súa morte en 1316.

Traxectoria
-----------

En 1308, o emperador bizantino Andrónico II Paleólogo aprobou un decreto, no cal se derrogaba o nomeamento anual de novos gobernadores de Morea, como se realizaba até entón, e estipulou que esta posición debía darse a unha persoa até a súa morte. Despois de que o decreto fose aprobado, o primeiro déspota (ou gobernador) que o emperador designara para o recentemente creado Despotado de Morea foi Miguel Cantacuzeno. A súa vinda a Morea foi unha bendición para a poboación local na pobre provincia, xa que se freou a práctica da corrupción dos gobernadores que buscaban un enriquecemento rápido nos seus 12 meses de prazo. Miguel Cantacuzeno trouxo consigo a estabilización económica da provincia no seu curto despotado de 8 anos, ofrecendo ao seu sucesor, Andrónico Asen, a posibilidade de iniciar unha guerra de conquista.

Miguel Cantacuzeno morreu en 1316. Sobreviviuno o seu fillo Xoán, quen se convertería en emperador do Imperio bizantino en 1347 co nome de Xoán VI Cantacuzeno.

Véxase tamén
------------

### Bibliografía

* Georg Ostrogorsky: Byzantische Geschichte 324 - 1453

| * v
* c
* e
Déspotas de Morea |
| --- |
| 
* Miguel Cantacuzeno (1308-1316)
* Andrónico Asen (1316-1322)
* Manuel Cantacuzeno (1348-?)
* Miguel Asan ?
	+ André Asan (?-1354)
* Manuel Cantacuzeno (restaurado) (1354-1380)
* Mateo Cantacuzeno (1380-1383)
* Demetrio I Cantacuzeno (1383)
* Teodoro I Paleólogo (1383-1407)
* Teodoro II Paleólogo (1407-1443)
* Constantino XI Paleólogo (1428-1449)
* Demetrio II Paleólogo (1428-1460)
* Tomé Paleólogo (1449-1460)

 |
**Miguel Ángel Cortizo Nieto**, nado o 14 de maio de 1951 en Santiago de Compostela e finado o 3 de xullo de 2018 na mesma cidade, foi un biólogo e político galego.

Traxectoria
-----------

Licenciado en bioloxía e profesor da facultade de Bioloxía da Universidade de Santiago de Compostela, pasou á excedencia cando se dedicou profesionalmente á política. Deputado no Parlamento de Galicia (1990-2005) polo PSdeG, presentou a súa candidatura á secretario xeral nas primarias do partido de 1998, onde perdeu fronte a Emilio Pérez Touriño. Entre 2004 e 2007 foi embaixador de España en Misión Especial para as Relacións coas Comunidades Españolas en Iberoamérica, e en agosto de 2007 foi nomeado embaixador en Paraguai.

O 1 de abril de 2011 substituíu a Antón Louro como Delegado do Goberno en Galicia, cargo no que permaneceu ata outubro dese ano, para presentarse como candidato electoral nas listas do PSdeG na circunscrición da Coruña. Nesas eleccións Cortizo ocupou o segundo posto na candidatura socialista e resultou escollido deputado.

Notas
-----

1. ↑  Muere Miguel Cortizo, exdiputado socialista y antiguo Delegado del Gobierno en Galicia

Véxase tamén
------------

### Outros artigos

* Lista de deputados galegos no Congreso desde a Transición

|  |  |  |
| --- | --- | --- |
| Predecesor:**Antón Louro** |  **Delegado do Goberno en Galicia** 2011 | Sucesor:**Xosé Manuel Pose Mesura** |
As **luces de circulación diúrnas** ou no seu acrónimo inglés **DRL** (Daytime Running Lights) é unha medida de condución que pretende que as luces de circulación dos coches estean acesas sempre que o vehículo está en marcha, tanto de noite como de día. O seu obxectivo é aumentar a seguridade coa mellora da visibilidade. En moitos países do mundo estas luces só son obrigatorias á noite, en circunstancias climatolóxicas adversas (brétema, choiva ou neve) ou en túneis.

Estudos científicos
-------------------

Os distintos estudos feitos sobre as luces de circulación polo día achegan resultados contraditorios. En primeiro lugar, porque resulta de difícil aplicación práctica en contornos onde a necesidade desas luces é moi baixa (boa climatoloxía, días e noites equilibrados...). E en segundo lugar, porque están en dúbida os éxitos da súa política de seguridade: ao haber máis luces estas son menos importantes como identificadores de vehículos, agochan as luces de viraxe, reducen a visibilidade de motocicletas (que xa teñen por obriga levalas todo o tempo acesas) e ás veces poden ata cegar.

Porén, a maior parte dos estudos apuntan a que son positivas e que reducen a incidencia de accidentes.

Normativa
---------

### Países nórdicos

Os países nórdicos foron pioneiros na aplicación das luces de circulación polo día. Ten certa lóxica, xa que aló a luz ambiente é moito máis reducida mesmo durante o día, e tendo en conta que durante os invernos as horas de luz diúrna se reducen á mínima expresión. Ademais, a climatoloxía, presidida polas frecuentes nevaradas, axuda a un uso diúrno das luces de circulación.

* 1977: Suecia
* 1982: Finlandia
* 1986: Noruega
* 1988: Islandia
* 1990: Dinamarca

As normas nestes países favoreceron ao comezo o uso de buxías de 21 vatios, semellantes ás empregadas nas luces de intermitencia ou nas luces de freado, colocadas nos extremos dos vehículos e que producían entre 400 e 600 candeas.

### Resto de Europa

* 1989: Hungría
* 2008?: España. As institucións de tráfico españolas estiveron a cavilar a implantación das luces de circulación diúrnas en 2008. Entenden que se poderían evitar entre un 2 e un 4% de accidentes e entre un 4 e un 8% de atropelos.

### América

* 1990: Canadá
* 1995: Estados Unidos. A partir desta data comezaron a comercializarse modelos co dispositivo de luces de circulación diúrnas, pero non é obrigatorio.

Ligazóns externas
-----------------

* Asociación estadounidense de condutores contra as luces de circulación diúrnas
* Campaña a prol da obrigatoriedade das luces de circulación diúrnas en España
*Vista e plano de Toledo*, ca. 1608, obra do Greco na que retratou ó seu fillo Jorge Manuel.
**Jorge Manuel Theotocópuli**, máis coñecido simplemente como **Jorge Manuel**, nado en Toledo en 1578 e finado na mesma cidade en 1631, foi un arquitecto e pintor español, fillo e discípulo do Greco.

Biografía
---------

Jorge Manuel era fillo do Greco e de Jerónima de las Cuevas. Naceu en 1578, cando seu pai contrataba *O Espolio* para a catedral da cidade.

Aprendeu a técnica pictórica do seu propio pai, realizando numerosas réplicas dos seus cadros, ou completando detalles; así atribúeselle o plano de Toledo na *Vista e plano de Toledo* (ca. 1610-1614), en razón da súa pericia como arquitecto. Jorge Manuel traballou na catedral de Toledo, da que foi nomeado mestre maior en 1625 e ergueu a Casa consistorial da cidade a partir dun proxecto anterior de Juan de Herrera.

Jorge Manuel figura retratado –neno aínda ou xa medrado- en diversos cadros do seu pai, como no célebre *Enterro do conde de Orgaz* (igrexa de Santo Tomé, Toledo), na mesma *Vista e plano de Toledo* (Casa Museo de El Greco, Toledo) ou no *San Luís de Francia* (Museo do Louvre, París). Casou dúas veces, acabando arruinado a causa dun preito co Hospital Tavera, cuxo resultado foi o embargo dos seus bens.

Obra (selección)
----------------

### Pintura

* *Retablo de Titulcia* (Guadalajara)
* *Retrato de San Luís de Francia*, Casa Museo de El Greco, Toledo, réplica con variantes no fondo dunha obra homónima do seu pai (Museo do Louvre).
* *Retrato do cardeal Bernardo de Sandoval y Rojas*
* *A familia do pintor* (ca. 1605), propiedade privada en Bryn Athyn, Pensilvania, Estados Unidos.

### Arquitectura

* *Casa consistorial*, Toledo, obra na que seguiu planos anteriores (1575) de Juan de Herrera.
* *Cúpula barroca* (1631), no lado esquerdo da fachada da catedral de Toledo, sobre tambor gótico de Egas (1519), cubrindo a capela mozárabe.
* *Sacristía* da catedral toledana, Jorge Manuel continuou desde 1621 as obras que iniciaran Nicolás de Vergara o Novo e Juan Bautista Montenegro.

|  |  |
| --- | --- |
| Control de autoridades | 
* Wd: Q3109427
* WorldCat
* VIAF: 25473660
* CERL: cnp00567399
* DBE: jorge-manuel-theotocopuli
* DeutscheBio: 122000927
* FAST: 459066
* GEC: 0065852
* GND: 122000927
* ISNI: 0000 0000 8207 0694
* LCCN: n2001004201
* MdP: ID
* RKD: 129245
* ULAN: 500026646

 |
Para outras páxinas con títulos homónimos véxase: Luciano Fariña.

**Luciano Fariña Busto**, nado en Cambados en 1945 e finado en Pontevedra o 5 de marzo de 2014, foi un avogado e auditor galego, que ocupou o cargo de conselleiro maior do Consello de Contas.

Traxectoria
-----------

Foi fillo de Luciano Fariña Couto e Francisca Busto Rodríguez. Licenciado en Dereito pola Universidade de Santiago de Compostela, comezou a súa carreira como inspector de facenda no Ministerio de Economía, tanto na provincia de Pontevedra como no conxunto de Galicia. Foi auditor no concello de Zaragoza e tamén exerceu de forma privada. Foi designado secretario xeral técnico da Consellería de Economía e Facenda en 1986, data en que se incorpora á administración autonómica no equipo de Xosé Antón Orza.

En 2000 foi elixido conselleiro maior do Consello de Contas, cargo que ocupou ata 2007. Permaneceu como conselleiro nesta institución a petición do Partido Popular, ata que en 2010 regresou ao cargo de conselleiro maior.

|  |  |  |
| --- | --- | --- |
| Predecesor:**Carlos Otero Díaz** |  **Conselleiro maior do Consello de Contas** 2000 - 2007 | Sucesor:**Antonio López Díaz** |
| Predecesor:**Antonio López Díaz** |  **Conselleiro maior do Consello de Contas** 2010 - 2014 | Sucesor:**José Antonio Redondo López** |

Vida persoal
------------

Estivo casado e vivía en Pontevedra.

Notas
-----

1. ↑  Benigno López, novo Valedor do Pobo por unanimidade Arquivado 05 de marzo de 2014 en Wayback Machine. *Galicia Hoxe*, 18/7/2007.
2. ↑  Luciano Fariña repetirá como conselleiro maior do Consello de Contas de Galicia[*Ligazón morta*], *CRTVG*, 3/9/2010.
**Lucy Terry**, nada contra 1730 e finada en 1821, foi unha escritora en lingua inglesa.

Traxectoria
-----------

Foi unha escrava negra, capturada nunha razzia en África cando era un nena para ser vendida como escrava en Massachusetts, entón colonia inglesa. En 1756 Obijah Prince un home negro libre mercou a súa liberdade e casou con ela.

Lucy é a autora do primeiro poema escrito por un negro en América, *Bars Fight*, unha balada que narra un ataque a dúas familias brancas polos amerindios o 25 de agosto de 1746 no que morreron dous brancos, a autora claramente toma partido polos brancos e amosa desprezo para cos indios. O poema, que consta de 28 versos en transmitiuse como unha cántiga popular e non se recolleu por escrito ata 1855. Lucy, coñecida polas súas habelencias de oradora, defendeu e gañou un caso diante a Corte Suprema de Vermont.

|  |  |
| --- | --- |
| Control de autoridades | 
* Wd: Q3381321
* WorldCat
* VIAF: 30944635
* BNB: ID
* EBID: ID
* FAST: 1898954
* LCCN: n84160055
* SNAC: w6xs6kxj
* WikiTree: Terry-7556

 |
A **Indian Broadcasting Company** (**IBC**) foi unha cadea privada de radio establecida na India Británica en 1926 e que operaba dúas estacións de radio, unha en Bombai, aberta en xullo de 1927, e outra en Calcuta, aberta en agosto.

Desenvolvemento
---------------

Establecida por un grupo de financeiros indios coa axuda financeira da compañía de Marconi e cun capital de millón e medio de rupias, comezou a emitir en 1927. Financiabase polas cotas das licenzas de radio e sobre os equipos imporatados de radio, pero o feito que o tivese que recadar a mesma compañía e a falta de interese das autoridades gobernamentais pola radio, levou á súa desaparación o 28 de febreiro de 1930, así e todo tan só chegou a ter 7.000 radiontes. Logo da presión dos escoitas e a opinión pública o goberno tomou o contral das emisoras e formou o Indian Broadcasting Service, embrión da futura All India Radio
O primeiro programa en saír ás ondas foi *India Radio Times* que se emitiu a partir do 15 de xullo de 1927

Notas
-----

1. ↑  Simran Kohli *The Radio Jockey Hand Book*, p. 175
2. ↑  Nalin Mehta *Television in India: Satellites, Politics, and Cultural Change*, p. 16
3. ↑  Shrivastana *Broadcast Journalism* p.12
4. ↑  Bernal Bel *Media and Mediation*, p. 231
5. ↑  Shipra Kundra *Basic Audio-Visual Media*, p. 29
**MacBook Pro** é unha liña de computadoras portátiles de alto rendemento de Apple Inc. orientado ós usuarios profesionais. É o sucesor do modelo PowerBook G4. É a primeira liña de produtos da empresa en incluír procesadores Intel, e foi presentada na feira tecnolóxica MacWorld o día 10 de xaneiro de 2006.

Do novo MacBook Pro, é 4 veces máis rápido que o último PowerBook G4, leva dentro un microprocesador Intel Core 2 Duo de ata 2,6 GHz. Además, incorpora unha videocámara *iSight* e a aplicación de contidos dixitais *Front Row*, orixinalmente introducidos para o modelo iMac.

Incorpora tamén as últimas actualizacións do PowerBook G4, como un teclado retroiluminado, sensor de iluminación para axustar automaticamente o brillo da pantalla e o teclado, a pantalla de resolución XVGA (VGA Extra) e ademais ten novas funcións como o MagSafe, que magneticamente desconecta o cable de electricidade cando este é arrincado ou separado, evitando que se poida caer o MacBook Pro. Todos os Macbook Pro inclúen sensores de movemento que permiten deter o disco duro en caso de caída, evitando así unha perda de datos.

MacBook Pro Retina
------------------

Unha MacBook Pro nova de terceira xeración foi presentada o 11 de xuño de 2012, na Apple Worldwide Developers Conference de San Francisco, promocionada como a "MacBook Pro con pantalla Retina" para diferenciala dos modelos actualizados da xeración anterior lanzados o mesmo día. O novo modelo inclúe procesadores Intel Core i7 (Ivy Bridge) xunto con portos USB 3.0 integrados, e unha pantalla Retina de 15.4" de alta resolución, 2880x1800 pixeles. Outras características novas ou modificadas inclúen un porto Thunderbolt secundario, porto HDMI, e un porto MagSafe mais delgado, chamado 'MagSafe 2'.

Notas
-----

1. ↑  "Apple announces next-generation 15-inch MacBook Pro with Retina display, ships today for $2,199". *The Verge* (en inglés).

Véxase tamén
------------

### Outros artigos

* Apple

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***MacBook Pro*** |

* Páxina oficial de Apple *(en castelán)*
* MacBook Pro en Apple España *(en castelán)*

|  |  |
| --- | --- |
| Control de autoridades | 
* Wd: Q214276
* LCCN: sh2011004769

 |
Para outras páxinas con títulos homónimos véxase: La Tierra.
***La Tierra*** foi un periódico publicado en Madrid entre 1930 e 1935, dirixido por Salvador Cánovas Cervantes.

Historia e características
--------------------------

Foi fundado polo historiador, político e xornalista Salvador Cánovas e o avogado José Gallo de Renovales. Subtitulouse *Economía—Agricultura—Política* debido a que nos seus inicios, segundo o historiador Enric Ucelay-Da Cal, pretendía ser voceiro da Confederación Nacional Católico-Agraria, coa que Gallo simpatizaba. Tras uns inicios ideoloxicamente indecisos, pasou a mostrarse abertamente antimonárquico e prorepublicano, ata o punto de ser considerado unha das cabeceiras que propiciaron a chegada da Segunda República Española, e acabou manifestando unha tendencia filoanarquista ao abandonar Gallo o proxecto.

Publicou o seu primeiro número o 16 de decembro de 1930 e o derradeiro o 8 de xuño de 1935.

Notas
-----

1. ↑  Toll, Gil (7-6-2016). "Cuando la derecha apoyó al diario anarquista La Tierra contra la República". *Heraldo de Madrid* (en castelán) (Madrid).
2. ↑  (Barona 2001, p. 191)
3. ↑  (Barona 2001, p. 192)

Véxase tamén
------------

### Bibliografía

* Barona Martínez, Carlos (2001). "Ricardo Baroja en *La Tierra*: una política anarquista (1931-1935)". En Instituto de Estudios Altoaragoneses / Universidad de Zaragoza, Departamento de Historia Moderna y Contemporánea. *Nuevas tendencias historiográficas e historia local en España: actas del II Congreso de Historia Local de Aragón (Huesca, 7 al 9 de julio de 1999)* (PDF) (en castelán). Zaragoza. pp. 191–204. ISBN 84-8127-112-8.

### Ligazóns externas

* Números de *La Tierra* na hemeroteca da BNE
| Monas (xénero) |
| --- |
|  |
| Clasificación científica |
| 

|  |  |
| --- | --- |
| Reino: | Chromista |
| Filo: | Ochrophyta |
| Clase: | Chrysophyceae |
| Orde: | Chromulinales |
| Familia: | Chromulinaceae |
| Xénero: | ***Monas***O.F. Müller, 1773 |

 |

***Monas*** é un xénero de crisofíceas, descrito por Otto Friedrich Müller en 1773 como un grupo de infusorios. Co tempo, acabou por representar un xénero agregado.

Historia taxonómica
-------------------

A este xénero foron transferidos moitos organismos, pero a maioría das especies de *Monas* foron despois sinonimizadas ou integradas noutros xéneros. Os organismos unha vez asignados a *Monas* realmente pertencían a diversos grandes grupos de liñaxes eucariotas (Opisthokonta, Amoebozoa, Rhizaria, Archaeplastida, Stramenopiles, Alveolata, Cryptophyta, Excavata), e incluso a liñaxes procariotas.

O xénero foi tamén incluído noutros grupos, como en Mastigophora ou Flagellata. A práctica actual é o uso (cuestionable) de sinónimos, baseándose en semellanzas morfolóxicas, dos nomes xenéricos *Monas* (principalmente usado na literatura do leste de Asia) e *Spumella* (usado como sinónimo na literatura europea e americana) como biflaxelado non pigmentado en Chrysophyceae. Porén, hai un conflito entre as investigacións morfolóxicas e moleculares. O taxón actual *Monas*/*Spumella* segue sendo polifilético e comprende polo menos cinco liñaxes, e as probas sobre a identidade da especie tipo de *Monas* perdéronse.

Este problema na circunscrición de grupos, usando o concepto de especie morfolóxico (ou taxonómico) práctico ou o concepto de especie biolóxico (baseado no grao de semellanza molecular), tamén aparece na taxonomía doutros microorganismos, como outros flaxelados (por exemplo, *Bodo*, *Cercomonas*) e microalgas (por exemplo, Chlorococcales).

Notas
-----

1. ↑  Guiry, M.D. & Guiry, G.M. 2014. AlgaeBase. World-wide electronic publication, National University of Ireland, Galway. ; acceso 13 de outubro de 2014.
2. 1 2 3  Boenigk, Jens (2008). "The Past and Present Classification Problem with Nanoflagellates Exemplified by the Genus *Monas*". *Protist* **159** (2): 319–337. PMID 18321779. doi:10.1016/j.protis.2008.01.001.
3. ↑  Lahr, D. J.; Laughinghouse, H. D.; Oliverio, A. M.; Gao, F.; Katz, L. A. (2014). "How discordant morphological and molecular evolution among microorganisms can revise our notions of biodiversity on Earth". *BioEssays* **36** (10): 950–959. PMC 4288574. PMID 25156897. doi:10.1002/bies.201400056.
4. ↑  Krienitz, Lothar; Bock, Christina (2012). "Present state of the systematics of planktonic coccoid green algae of inland waters" (PDF). *Hydrobiologia* **698** (1): 295–326. doi:10.1007/s10750-012-1079-z.

|  |  |
| --- | --- |
| Identificadores taxonómicos | 
* AlgaeBase: 44073
* Dyntaxa: 6001058
* GBIF: 3194511
* IRMNG: 1264709
* NBN: NHMSYS0020732820
* WoRMS: 248133

 |
**Lino Tieles Blanco**, coñecido como **Boxeador**, nado en Muros cara a 1913 e finado en 2011, foi un boxeador e político galego.

Traxectoria
-----------

Boxeador, veciño de Serres. En 1936 foi campión galego do peso galo de boxeo. Foi elixido polos seus compañeiros delegado de pesca de Muros. Co golpe de Estado do 18 de xullo de 1936 interveu na requisa dos bous Santa Eulalia e Santa Rosa nos que fuxiron os republicanos de Noia e Muros na madrugada do 26 de xullo. Agochouse na casa "Dios Divon" propiedade de Dolores Barreiro Díaz. Descuberto en decembro de 1936, foi detido o día 17. Foi procesado e xulgado por rebelión en Santiago de Compostela con Manuel Lago Ramos, Isidro Caramés Tajes e Peregrino Lestón González o 15 de febreiro de 1937. Defendidos por Gonzalo Romero Osende, Lino foi condenado a pena de morte, que foi conmutada por cadea perpetua. Pasou sete anos en prisión. Ao saír da cadea volveu a Esteiro. Foi sancionado con mil pesetas pola Fiscalía provincial de Taxas en 1943. Volveu participar nas competicións de boxeo en 1945. En 1947 colleu un barco en Esteiro e fuxiu a Francia. Instado en Arcachon, onde casou, prestou axuda aos pesqueiros españois apresados en Francia.

Recoñecementos
--------------

* Gran Cruz de Cabaleiro da Orde ao Mérito Civil en 1987.
* Homenaxe do Concello de Muros en 2005.

Notas
-----

1. ↑  *El Compostelano*, 26-12-1936, p. 2.
2. ↑  *El Ideal Gallego*, 16-2-1937, p. 2.
3. ↑  *La Voz de Galicia*, 27-10-1943, p. 2.
4. ↑  *El Ideal gallego*, 13-11-1945, p. 5.
5. ↑  *La Voz de Galicia*, Santiago, 14-7-1987, p. 28.
6. ↑  Muros rindió homenaje a los vecinos que sufrieron el exilio

Véxase tamén
------------

### Ligazóns externas

* 

* Lino Tieles Blanco na páxina web *Nomes e Voces*.
* O verán de 1936 en Muros.
* "Ustedes digan lo que quieran, que nosotros escribiremos lo que queramos"
**Xosé Luís Fernández**, chamado **Lucho Fernández**, nado en Ferrol o 4 de agosto de 1975, é un xogador de baloncesto galego.

Traxectoria
-----------

Pola súa altura e movementos, Lucho Fernández ten xogado tanto de ala como de ala-pivote. Criado e formado na canteira ferrolá, debutou no CB Galicia de Ferrol, onde xogou entre 1996 e 1999. Despois pasou a distintos equipos de nivel español, coma CB Los Barrios (99-01) ou brevemente en CB La Palma (01), para rematar despois no Bilbao Basket, onde xogou catro tempadas consecutivas (de 2001 a 2005. Despois regresou á itinerancia, fichando polo Aguas de Calpe (05-06) e logo polo León Caja España (06-07). Xa ao final da súa carreira fichou polo TAU Cerámica, de Liga ACB, co conseguiría o seu maior éxito ao gañar o título da liga española de baloncesto.

Foi internacional coa selección de baloncesto de Galicia nun partido celebrado en 2006 contra o Xapón (onde converteu 8 puntos), e en dous partidos celebrados en 2008, onde conseguiu 35 puntos (17 contra Portugal e 18 contra Euscadi).

Palmarés
--------

* Liga ACB 2008
* Copa Príncipe de Asturias 2007
* Liga LEB 2004.

|  |  |
| --- | --- |
| Control de autoridades | 
* Wd: Q6696580
* Euroleague: TGX

 |
MacBook branco tradicional
O **MacBook** é un ordenador portátil deseñado por Apple. Foi introducido ó mercado en maio de 2006, e substituíu o iBook e o Powerbook de 12". Pertence a familia de MacBook. O MacBook é empregado sobre todo no sector da educación e servizos. É ademais o ordenador Macintosh máis vendido na historia da empresa.

Hai tres deseños diferentes de MacBook: o modelo orixinal que é de policarbonato e que substituíu o iBook. O segundo modelo, foi introducido en outubro de 2008 xunto co MacBook Pro de 15", empregando unha carcasa de aluminio similar á do Mac Pro, e foi renomeado como o MacBook Pro de 13".

Notas
-----

1. ↑   Arquivado 10 de xaneiro de 2010 en Wayback Machine.. Apple Updates MacBook With LED-Backlit Display, Multi-Touch Trackpad & Built-in Seven-Hour Battery

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***MacBook*** |

### Outros artigos

* Apple

### Ligazóns externas

* Apple – MacBook
* MacBook Developer Note Arquivado 01 de xuño de 2009 en Wayback Machine. *(en inglés)*
* MacBook Buyer's Guide *(en inglés)*
**Johann Elert Bode**, nado en Hamburgo o 19 de xaneiro de 1747 e finado en Berlín o 23 de novembro de 1826, foi un astrónomo alemán.

Traxectoria
-----------

A pesar de ser un grande observacionista, a súa carreira viuse inmersa nunha interminable serie de polémicas pola precedencia dos seus descubrimentos. En 1768 publicou o libro *Anleitung zur Kenntniß des gestirnten Himmels*, na segunda edición, de 1772, nunha nota a pé de páxina incluíu unha lei empírica sobre distancias planetarias formulada por Johann Daniel Titius, que hoxe se coñece como Lei de Titius-Bode.

Foi tamén un gran descubridor e catalogador de obxectos do espazo profundo, como nebulosas e cúmulos globulares. Descubriu as galaxias M81 e M82 en 1774 e a M54 ao ano seguinte. A lista dos obxectos atopados por primeira vez por Bode é moi ampla e entre elas atópanse o cúmulo globular M92, a galaxia M64, os cúmulos abertos M48 e IC 4665 e o cometa C1779A1Bode.

Dende 1787 ata 1825 Bode foi o director do Astronomisches Rechen-Institut. En 1794 foi elixido membro estranxeiro da Real Academia Sueca das Ciencias (*Kungliga Vetenskapsakademien*). En abril de 1789 sería elixido membro da Royal Society.

Bode morreu en Berlín o 23 de novembro de 1826 aos 79 anos de idade.

Notas
-----

1. ↑  Johann Elert Bode en *The Munich Astro Archive*, consultado o 26 de decembro de 2009

|  |  |
| --- | --- |
| Control de autoridades | 
* Wd: Q76966
* WorldCat
* VIAF: 31986104
* BIBSYS: 99006971
* BMT: 146241
* BNE: XX1612718
* BNF: 104634498
* CERL: cnp01307483
* CiNii: DA12718184
* DeutscheBio: 116215372
* EBID: ID
* FAST: 231524
* GEC: 0010650
* GND: 116215372
* ICCU: TSAV159222
* ISNI: 0000 0001 0884 5321
* LCCN: n88643409
* MGP: 127710
* NKC: xx0085432
* NLG: 211225
* NTA: 070660069
* OL: OL813541A
* openMLOL: 114060
* SNAC: w6h99w2n
* SUDOC: 066865239

 |
Coordenadas: 42°33′42″N 9°00′50″O﻿ / ﻿42.561666666667, -9.0138888888889

Lagoa de Vixán dende A Cidá.
Vista dende o monte da Cidá.
O **monte da Cidá** é un monte de 213 metros de altitude na parroquia de Carreira, no concello coruñés de Ribeira.

No seu cumio atópanse os restos do castro do Monte da Cidá, un poboado castrexo da Idade de Ferro escavado en 2014 e 2015. Tamén hai mámoas do período Neolítico.

Dende o seu miradoiro, chamado A Pedra da Rá, pódese ollar a totalidade do Parque Natural do complexo dunar de Corrubedo e as lagoas de Carregal e Vixán, así como as parroquias de Artes, Carreira e Aguiño. Asemade hai unhas estupendas vistas da bocana da ría de Arousa, as illas de Sálvora, Ons e Cíes.

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Luís Bouza-Brey Trillo**, nado en Vilagarcía de Arousa o 1 de agosto de 1905 e finado no mesmo concello o 23 de marzo de 1980, foi un avogado, escritor e político galego.

Traxectoria
-----------

Fillo de Luís Bouza Trillo e irmán de Fermín Bouza-Brey. Estudou Dereito na Universidade de Santiago de Compostela, rematando en 1928. Colaborou en *El Pueblo Gallego*. Integrouse no Partido Galeguista e foi un dos dirixentes do grupo de Vilagarcía.

Co golpe de Estado do 18 de xullo de 1936 foi detido. Xulgado en Pontevedra por auxilio á rebelión o 21 de xaneiro de 1937 con outros republicanos de Vilagarcía, foi absolto, pero cunha proposta de sanción económica. Houbo de repetirse o consello de guerra por "omisión dun dos trámites". Estivo preso na Illa de San Simón.

Exerceu a avogacía en Vilagarcía. Colaborou en *La Noche* e foi académico correspondente da Real Academia Galega desde 1964.

Obras
-----

* *Obra completa*, Sada: Do Castro, 2002.

Vida persoal
------------

Casou con Celia Villar Padín e foi pai de Luís, Carlos e Gonzalo Bouza-Brey Villar.

Notas
-----

1. ↑  Necrolóxica en *La Voz de Galicia*, 25-3-1980, p. 61.
2. ↑  *El Diario de Pontevedra*, 22-1-1937, p. 2.
3. ↑  *El Diario de Pontevedra*, 1-2-1937, p.2.

Véxase tamén
------------

### Ligazóns externas

* 

* Luís Bouza-Brey Trillo na páxina web *Nomes e Voces*.

|  |  |
| --- | --- |
| Control de autoridades | 
* Wd: Q65924807
* WorldCat
* VIAF: 23973290
* BNE: XX1597941
* GND: 1053067666
* ISNI: 0000 0000 3782 5488
* LCCN: n2003042495
* SUDOC: 076515613

 |
O lago Van.
O **lago Van** (en lingua turca : *Van Gölü*; en armenio: *Վանա լիճ*; en kurdo: *Gola Wanê*; en latín: *Arsissa Palus*) é o maior lago de Turquía, sito na Armenia occidental, no extremo leste do país, e que está repartido entre a provincia de Van e a de Bitlis. Ocupa unha área de 3.755 km².

Características
---------------

É un lago salgado de orixe volcánica, sen emisores, pero que recibe as augas de numerosos e curtos cursos que descenden desde as montañas circunveciñas. Ten 120 km de lonxitude e 80 km de longo, cunha profundidade media de 171 m (451 m de máxima). A súa superficie é de 3755 km² Esta sito a unha altitude de 1640 m.s.n.m.. Xunto co lago Sevan e o lago de Orumieh é un dos tres grandes lagos do antigo reino da Armenia, ditos os *mares da Armenia*.

Topografía
----------

A saída do lago foi obstruída durante o Plistoceno, cando as coadas de lava provenientes do volcán Nemrut bloquearon a saída que existía no oeste, cara á chaira de Muş. Hoxe durmido, o Nemrut érguese próximo á beira oeste do lago. Outro volcán, tamén durmido, o Suphan Daği, domina a ribeira norte do lago.

Características da súa auga
---------------------------

A auga do Van é fortemente alcalina e rica en carbonato de sodio e noutros sales, que son extraídos por evaporación e utilizados como deterxentes. O darekh, unha especie de arenque, que se captura nas inundacións primeverais, dáse cerca da desembocadura das correntes que alimentan o lago e é o único peixe que pode sobrevivir nestas augas salgadas.

Turismo
-------

Lugar de "veraneo" no lago Van, preto de Edremit.
É un lugar de veraneo e recreo, principalmente rexional. Hai praias de area, ben servidas por transportes e accesibles por medio dunha estrada circular, que comezan a seren frecuentadas desde mediados do mes de maio. A auga é clara e de alta densidade, agradable para baño. Os bordos son frecuentemente pouco profundos. As principais localidades na súa beira están enlazadas por barquiños. Un transbordador fai o traxecto entre Van e Tatvan. 

### Illa de Aghtamar (ou Akdamar)

Na parte meridional do lago, no concello de Gevaș (a 44 km de Van, ao pé do monte Artos), levántase a illa de Aghtmar, a unha distancia de entre 1.500 e 2000 m da beira do lago. Hai barcos a motor que van até a illa, que está deserta e goza dun microclima particular, e ten vexetación arbustiva.

Notas
-----

1. ↑  *(en inglés)* E.T. Degens, H.K. Wong, S. Kempe et F. Kurtman, « A geological study of Lake Van, eastern Turkey », dans *International Journal of Earth Sciences*, vol. 73.2 (juin 1984), Springer.

Véxase tamén
------------

### Ligazóns externas

* Lago de Van

|  |  |
| --- | --- |
| Control de autoridades | 
* Wd: Q126307
* WorldCat
* VIAF: 237712718
* BNF: 122366475
* BRE: 1898366
* EBID: ID
* GEC: 0069478
* GeoNames: 298114
* GND: 4078735-7
* OSM: 36995

 |
**Iámblico** (Ἰάμβλιχος *Iámblikhos*) foi un novelista da Antiga Grecia nado en Siria e que viviu durante o século II.

Traxectoria
-----------

Naceu antes do ano 115 e atopábase en activo con posterioridade ao ano 165, dado que menciona nos seus escritos a Sohemo, un rei de Armenia reposto polos romanos. Por tanto a súa novela *Babiloníacas* débese datar no último terzo do século II. O argumento e estrutura desta obra coñécense a través da *Biblioteca* de Focio.

### Argumento das *Babiloníacas*

A acción desenvólvese en Mesopotamia, antes do dominio dos persas. O eixo da acción é o desexo de Garmos, rei de Babilonia que quedou viúvo, de posuír a Sinonis, esposa de Ródanes. Sinonis non accede aos desexos do rei e este manda encadear e crucificar a Ródanes, pero Sinonis sálvao e ambos foxen. Son perseguidos polos eunucos do rei, Sacas e Damas. 

Aparece un ladrón antropófago, así como pantasmas, dáse importancia á maxia e sucédense unha serie de persecucións, asasinatos e confusións.

Notas
-----

1. ↑  Albin Lesky, *Historia de la literatura griega* p. 889. Madrid: Gredos 1976, ISBN 84-249-3132-7
2. ↑  Focio, *Biblioteca*, códice 94.
3. ↑  Albin Lesky, *Historia de la literatura griega* p. 897.
4. ↑  Carlos García Gual, *Los orígenes de la novela*, p.261, Madrid: Istmo (1972), ISBN 84-7090-192-3.

Véxase tamén
------------

### Bibliografía

* W. Röllig: *Iamblichos (3).* In: *Der Kleine Pauly* (KlP). Band 2, Stuttgart 1967, Sp. 1307.

|  |  |
| --- | --- |
| Control de autoridades | 
* Wd: Q666210
* WorldCat
* VIAF: 41992412
* BNF: 134836756
* BRE: 4926529
* CERL: cnp00540059
* CiNii: DA0768064X
* DeutscheBio: 118843575
* GND: 118843575
* ISNI: 0000 0003 7409 0048
* LCCN: n88029479
* NTA: 242874975
* OL: OL867905A
* SUDOC: 067060862

 |